ai4bharat/Pralekha huggingface dataset:
प्रधानमंत्री कार्यालय
प्रधानमंत्री ने बिल गेट्स से मुलाकात की
प्रधानमंत्री श्री नरेन्द्र मोदी के साथ मेरी बातचीत ने स्वास्थ्य, विकास और जलवायु के क्षेत्र में भारत द्वारा की जाने वाली प्रगति के बारे में पहले से अधिक आशावान बना दिया हैः बिल गेट्स
प्रधानमंत्री श्री मोदी का विश्वास है कि को-विन विश्व के लिये आदर्श है, और मैं इससे सहमत हूं: बिल गेट्स
भारत यह दर्शा रहा है कि जब हम नवाचार में निवेश करते हैं, तो क्या से क्या संभव हो जाता हैः बिल गेट्स
प्रधानमंत्री श्री नरेन्द्र मोदी ने आज नई दिल्ली में बिल गेट्स से मुलाकात की।
श्री गेट्स ने ट्वीट किया था, जिसमें उन्होंने भारत की अपनी हाल की यात्रा पर अपने ‘उद्गार’ साझा किये थे जिसके जवाब में प्रधानमंत्री ने ट्वीट कियाः
“ @BillGates से मिलकर प्रसन्नता हुई और हमने प्रमुख विषयों पर विस्तार से चर्चा की। उनकी विनम्रता तथा बेहतर और अधिक चिरस्थायी ग्रह की रचना करने का उनका उत्साह स्पष्ट दिखाई देता है।”
अपने ‘संवाद’ में श्री गेट्स ने कहा, “मैं इस सप्ताह भारत में रहा, यहां स्वास्थ्य, जलवायु परिवर्तन और अन्य महत्त्वपूर्ण क्षेत्रो में जो नवाचारी कार्य हो रहे हैं, उन्हें देखा-सीखा। ऐसे समय में जब दुनिया को अनेक चुनौतियों का सामना है, तब भारत जैसे जीवंत और रचनात्मक स्थान पर आना प्रेरणास्पद है।”
प्रधानमंत्री से अपनी मुलाकात को अपनी यात्रा का चरम-बिंदु बताते हुये, श्री गेट्स ने कहा, “प्रधानमंत्री मोदी और मैं एक-दूसरे के संपर्क में रहे हैं, खासतौर से कोविड-19 वैक्सीन के विकास और भारत की स्वास्थ्य प्रणालियों में निवेश के विषय पर। भारत में तमाम सुरक्षित, कारगर और सस्ती वैक्सीन बनाने की अद्भुत क्षमता है, इनमें से कुछ को गेट्स फाउंडेशन समर्थन देता है। भारत में उत्पादित वैक्सीनों ने महामारी के दौरान लाखों जाने बचाई हैं और पूरे विश्व में अन्य बीमारियों को फैलने से रोका है।”
श्री गेट्स ने महामारी के प्रति भारत की व्यवस्था पर कहा, “प्राणरक्षा के नये उपकरण बनाने के अलावा, भारत ने उनकी आपूर्ति में भी उत्कृष्टता प्राप्त की है – उसकी सार्वजनिक स्वास्थ्य प्रणाली ने कोविड वैक्सीन की 2.2 अरब खुराक से अधिक की आपूर्ति की। उन्होंने को-विन नामक ओपन-सोर्स प्लेटफॉर्म बनाया, जिसके तहत लोगों ने टीकाकरण के अरबों अप्वॉन्टमेंट लिये और जिन्हें टीके लगाये गये, उन्हें डिजिटल प्रमाणपत्र दिये गये। इस प्लेटफॉर्म को अब विस्तृत किया जा रहा, ताकि भारत के सार्वभौमिक टीकाकरण कार्यक्रम को समर्थन दिया जाये। प्रधानमंत्री मोदी का मानना है कि को-विन पूरी दुनिया के लिये आदर्श है, और मैं इससे सहमत हूं।”
डिजिटल भुगतान में भारत के बढ़ते कदम की तारीफ करते हुये बिल गेट्स ने कहा, “महामारी के दौरान भारत 200 मिलियन महिलाओं सहित 300 मिलियन लोगों को आपातकालीन डिजिटल भुगतान करने में सक्षम रहा है। यह इसीलिये संभव हो सका क्योंकि भारत ने वित्तीय समावेश को प्राथमिकता दी, एक डिजिटल पहचान प्रणाली  में निवेश किया और डिजिटल बैंकिंग के लिये नवाचारी प्लेटफॉर्मों की रचना की। यह बताता है कि वित्तीय समावेश एक शानदार निवेश है।”
श्री गेट्स के ‘संवाद’ में पीएम गतिशक्ति मास्टर-प्लान, जी-20 अध्यक्षता, शिक्षा, नवोन्मेष, रोगों से लड़ना और मोटे अनाज के प्रति आग्रह जैसी उपलब्धियों पर भी बात की गई है।
श्री गेट्स ने अंत में लिखा है, “प्रधानमंत्री श्री नरेन्द्र मोदी के साथ मेरी बातचीत ने स्वास्थ्य, विकास और जलवायु के क्षेत्र में भारत द्वारा की जाने वाली प्रगति के बारे में पहले से अधिक आशावान बना दिया है। भारत यह दर्शा रहा है कि जब हम नवाचार में निवेश करते हैं, तो क्या से क्या संभव हो जाता है। मुझे उम्मीद है कि भारत इस प्रगति को कायम रखेगा और दुनिया के साथ अपने नवाचारों को साझा करेगा।”
नागरिक उड्डयन मंत्रालय
5वां हेलिकॉप्टर एवं लघु विमान शिखर सम्मेलन 25 जुलाई को मध्य प्रदेश के खजुराहो में आयोजित किया जाएगा
- शिखर सम्मेलन का उद्घाटन केन्द्रीय नागरिक उड्डयन और इस्पात मंत्री श्री ज्योतिरादित्य एम.सिंधिया द्वारा किया जाएगा।
- शिखर सम्मेलन का उद्देश्य सुदूर और पहाड़ी क्षेत्रों में उड़ान योजना के विस्तार को बढ़ाना है।
5वां हेलिकॉप्टर और लघु विमान शिखर सम्मेलन 25 जुलाई, 2023 को मध्य प्रदेश के खजुराहो में नागरिक उड्डयन मंत्रालय, मध्य प्रदेश सरकार, पवन हंस लिमिटेड और फेडरेशन ऑफ इंडियन चैंबर्स ऑफ कॉमर्स एंड इंडस्ट्री  द्वारा संयुक्त रूप से आयोजित किया जाएगा। कार्यक्रम का विषय ‘‘अंतिम मील तक पहुंचना: हेलिकॉप्टर और छोटे विमानों के माध्यम से क्षेत्रीय कनेक्टिविटी’’ है। इस कार्यक्रम का उद्घाटन केन्द्रीय नागरिक उड्डयन और इस्पात मंत्री श्री ज्योतिरादित्य एम.सिंधिया करेंगे। कार्यक्रम के प्रारूप में एक उद्घाटन सत्र और उसके बाद एक तकनीकी सत्र शामिल हैं।
शिखर सम्मेलन के व्यापक उद्देश्य हैं:
- सभी उद्योग हितधारकों और नीति निर्माताओं के लिए भारतीय हेलिकॉप्टर और लघु विमान उद्योग के विकास की कहानी पर चर्चा करने के लिए एक साझा मंच प्रदान किया जाए।
- सुदूर और पहाड़ी क्षेत्रों में उड़ान योजना का विस्तार बढ़ाएं और देश की ग्रामीण से शहरी कनेक्टिविटी का प्रसार करें।
- वर्तमान व संभावित पर्यटन हॉटस्पॉट वाले स्थलों पर हेलिकॉप्टर और लघु विमान की कनेक्टिविटी को निर्बाध सेवाएं प्रदान करके बढ़ावा देना।
हेलिकॉप्टर और लघु विमान भारत के परिवहन पारिस्थितिकी तंत्र में महत्वपूर्ण भूमिका निभाते हैं। नागरिक हेलिकॉप्टर विशेषत: दूरदराज के क्षेत्रों में बेहतर पहुंच में योगदान करते हैं, पर्यटन के लिए जबरदस्त संभावनाएं प्रदान करते हैं, जिससे यात्रियों को अद्वितीय तरीकों से सुंदर परिदृश्य और सांस्कृतिक स्थलों का अनुभव प्राप्त होता है। हेलिकॉप्टर सेवा की अन्य भूमिकाओं में आपातकालीन चिकित्सा सेवाएं और बाढ़ के दौरान आपदा प्रबंधन, बचाव अभियान आदि शामिल हैं।
इसी तरह लघु विमान, व्यवसाय और अवकाश यात्रियों के लिए कुशल और सुविधाजनक परिवहन का विकल्प प्रदान करते हैं, क्षेत्रीय हवाई कनेक्टिविटी को बढ़ाते हैं और अल्प-ज्ञात गंतव्यों की खोज को बढ़ावा देते हैं। विमानन और पर्यटन उद्योग परस्पर एक-दूसरे से लाभान्वित होते हैं, रोजगार के अवसरों को बढ़ावा देते हैं और पूरे देश में आर्थिक विकास को बढ़ावा देते हैं।
शिखर सम्मेलन ऐसे महत्वपूर्ण समय पर हो रहा है जब भारतीय नागरिक उड्डयन उद्योग एक आदर्श परिवर्तन के समय से गुजर रहा है। यह क्षेत्र अब न केवल भारत के लिए बल्कि दुनिया भर में मानव जाति के लिए समय की मांग बन गया है क्योंकि यह हमेशा अपने साथ दो महत्वपूर्ण गुणक लाता है- आर्थिक गुणक और रोजगार गुणक।
5वां हेलि शिखर सम्मेलन उद्योग हितधारकों को नीति निर्माताओं के साथ जुड़ने और सहयोग करने के लिए एक साथ लाएगा जिससे सक्षम और विवेकपूर्ण निर्णयों को लागू किया जाए, जो भारत के नागरिक उड्डयन उद्योग को और अधिक विस्तार देगा।
5वां हेलिकॉप्टर और लघु विमान शिखर सम्मेलन का टीज़र यहां देखा जा सकता है:
https://twitter.com/MoCA_GoI/status/1682617297276370944?s=20
चौथे हेलि-इंडिया शिखर सम्मेलन 2022 के बारे में जानकारी यहां पढ़ी जा सकती है:
https://pib.gov.in/PressReleasePage.aspx?PRID=1866510
पृथ्वी विज्ञान मंत्रालय
“आंकड़ों से पता चलता है कि विगत तीन वर्षों के दौरान भारी वर्षा की घटनाओं में सतत वृद्धि हो रही है।“-- डा. हर्ष वर्धन
“पूर्वानुमान मॉडलों के शुद्ध सूट के प्रचालन कार्यान्वयन से मौसम पूर्वानुमान क्षमता में वृद्धि हुई है।“-- डा. हर्ष वर्धन
वर्ष 1891-2017 के दौरान के आकड़ों के आधार पर, उत्तरी हिंद महासागर में वर्ष में औसतन 5 चक्रवात आए, 4 बंगाल की खाड़ी मे और 1 अरब सागर में आया। हालांकि, हाल के दिनों में उत्तरी हिंद महासागर में चक्रवातों की उत्पत्ति की बारंबारता में वृद्धि देखी गई थी। हाल के वर्षों में अध्ययनों से भी अरब सागर में प्रचंड चक्रवातों की बारंबारता में वृद्धि का पता चलता है।
वर्ष 2017 से 2019 के दौरान उत्तरी हिंद महासागर में बने चक्रवातों का विवरण निम्नलिखित है:
|
|
वर्ष
|
|
चक्रवातों की बारंबारता
|
|
चक्रवातों की कुल संख्या
|
|
प्रचंड चक्रवात या उससे अधिक तीव्रता वाले चक्रवात
|
|
अरब सागर
|
|
बंगाल की खाड़ी
|
|
2017
|
|
1
|
|
2
|
|
3
|
|
2
|
|
2018
|
|
3
|
|
4
|
|
7
|
|
6
|
|
2019
|
|
5
|
|
3
|
|
8
|
|
6
अरब सागर में चक्रवातों की उच्चतम वार्षिक बारंबारता सामान्य: प्रतिवर्ष 1 की तुलना में 2019 में अरब सागर में आए 5 चक्रवात वर्ष 1902 के पिछले रिकार्ड के समान हैं। साथ ही, वर्ष 2019 में अरब सागर में अत्यधिक प्रचंड तूफान भी आए।
बाढ़ के संबंध में, यह उल्लेखनीय है कि, देश ने हाल के दिनों में भारी से अति भारी वर्षा की घटनाएं देखी हैं जिस के कारण बाढ़ की स्थिति पैदा हुई। 2017 से 2019 तक पिछले तीन वर्षों में बहुत भारी और अत्यधिक भारी वर्षा दर्ज किए गए वाले केंद्रों की संख्या निम्नानुसार है:
|
|
वर्ष
|
|
दक्षिण-पश्चिम मानसून ऋतु  के दौरान दर्ज किए गए केंद्रों की संख्या
|
|
बहुत भारी वर्षा 
|
|
अत्यधिक भारी वर्षा 
|
|
2017
|
|
1824
|
|
261
|
|
2018
|
|
2181
|
|
321
|
|
2019
|
|
3056
|
|
554
आंकड़ों से पता चलता है कि विगत तीन वर्षों के दौरान भारी वर्षा की घटनाओं में सतत वृद्धि हो रही है।
भारत मौसम विज्ञान विभाग चक्रवातों की निगरानी और मौसम के पूर्वानुमान के लिए उपग्रहों, रडार और पारंपरिक और स्वचालित मौसम केंद्रों से उत्तम प्रेक्षणों के एक सूट का उपयोग करता है। इसमें तटवर्ती और स्वचालित मौसम केंद्रों , स्वचालित वर्षामापी , मौसम विज्ञानी ब्वॉयज और समुद्री पोत सहित इनसैट 3डी, 3डी आर और स्क्रैटसैट उपग्रह, डॉप्लर मौसम रडार  शामिल हैं। वैश्विक स्तर पर 12 किमी ग्रिड और भारत/क्षेत्रीय/बड़े शहर क्षेत्र में 3 किमी. ग्रिड पर पूर्वानुमान उत्पादों के उत्पादन हेतु सभी उपलब्ध वैश्विक उपग्रह रेडिएशन और रडार डाटा के सम्मिश्रणन से पूर्वानुमान मॉडलों के शुद्ध सूट के प्रचालन कार्यान्वयन से मौसम पूर्वानुमान क्षमता में वृद्धि हुई है।
सटीकता, लीड टाइम और स्थानिक विभेदन के संबंध में चक्रवात और भारी वर्षा जैसे पूर्वानुमान प्राकृतिक आपदा के पूर्वानुमान को बेहतर बनाने के लिए वायुमंडल और जलवायु अनुसंधान-मॉडलिग प्रेक्षण प्रणाली और सेवाएं  स्कीम के तहत प्रेक्षणात्मक नेटवर्क और संख्यात्मक मॉडलिंग में अतिरिक्त सुधार किए जा रहे हैं।
स्वास्थ्य एवं परिवार कल्याण मंत्री, विज्ञान और प्रौद्योगिकी मंत्री और पृथ्वी विज्ञान मंत्री, डा. हर्ष वर्धन ने लोक सभा में एक लिखित जवाब के माध्यम से यह जानकारी September 23, 2020 को दी।
प्रधानमंत्री कार्यालय
प्रधानमंत्री ने महाशिवरात्रि के मौके पर देशवासियों को शुभकामनाएं दी
प्रधानमंत्री श्री नरेन्द्र मोदी ने महाशिवरात्रि के अवसर पर देशवासियों को शुभकामनाएं दी हैं।
एक ट्वीट में, प्रधानमंत्री ने कहा, “देशवासियों को महाशिवरात्रि के पावन अवसर पर ढेरों शुभकामनाएं। हर-हर महादेव!
Greetings on the special occasion of Mahashivratri. Har Har Mahadev!"
वित्त मंत्रालय
केन्द्रीय मंत्रिमंडल ने ओआईसीएल, एनआईसीएल और यूआईआईसीएल के लिए पूँजी मुहैया कराने को स्वीकृति दी
प्रधानमंत्री श्री नरेन्द्र मोदी की अध्यक्षता में केंद्रीय मंत्रिमंडल ने सार्वजनिक क्षेत्र की तीन सामान्य बीमा कंपनियों नामत: ओरिएंटल इंश्योरेंस कंपनी लिमिटेड , नेशनल इंश्योरेंस कंपनी लिमिटेड  और यूनाईटेड इंडिया इंश्योरेंस कंपनी लिमिटेड  को पूँजी मुहैया कराने को स्वीकृति दे दी है।
उपर्युक्त के संदर्भ में, सार्वजनिक क्षेत्र की तीन सामान्य बीमा कंपनियों ओआईसीएल, एनआईसीएल और यूआईआईसीएल की जटिल वित्तीय स्थिति और विनियामक सॉल्वेंसी के उल्लंघन के परिप्रेक्ष्य में मंत्रिमंडल ने 2500 करोड़ रूपए की धनराशि शीघ्र जारी करने को भी स्वीकृति दे दी है।
प्रधानमंत्री कार्यालय
प्रधानमंत्री ने राष्ट्रीय अनुसूचित जाति-जनजाति हब योजना की सफलता की सराहना की
प्रधानमंत्री ने राष्ट्रीय एससी-एसटी हब योजना की प्रशंसा की है जिसके तहत एक लाख से अधिक लाभार्थियों के पंजीकरण का आंकड़ा पार कर लिया गया है
केंद्रीय मंत्री श्री नारायण राणे के एक ट्वीट के उत्तर में प्रधानमंत्री ने कहा कि एमएसएमई को मजबूत बनाने का अर्थ समाज के हर वर्ग को मजबूत बनाना है।
प्रधानमंत्री ने ट्वीट किया:
"बहुत-बहुत बधाई! एमएसएमई सेक्टर को सशक्त करने का अर्थ है- समाज के हर वर्ग का सशक्तिकरण। राष्ट्रीय एससी-एसटी हब स्कीम की ये सफलता उत्साहित करने वाली है।"
शिक्षा मंत्रालय
भारत-ब्रिटेन शिक्षा के क्षेत्र में सहयोग को मजबूत करेंगे
विदेश मंत्री डोमिनिक राब ने भारत की राष्ट्रीय शिक्षा नीति-2020 को दूरदर्शी बताया और कहा कि यह दो देशों के बीच जीवंत सेतु के रूप में शिक्षा को सशक्त करेगी
शैक्षणिक योग्यता की पारस्परिक मान्यता हेतु एक संयुक्त कार्यबल का गठन किया जाएगा
शिक्षा मंत्री ने कहा कि यह शिक्षा के अंतर्राष्ट्रीयकरण के भारत के प्रयासों में सहायक होगा
भारत और यूनाइटेड किंगडम ने अपने शैक्षिक सहयोग को और सशक्त करने पर सहमति व्यक्त की है। भारत के शिक्षा मंत्री श्री रमेश पोखरियाल ‘निशंक’ और ब्रिटिश विदेश मंत्री माननीय डोमिनिक राब के बीच आज यहां हुई द्विपक्षीय बैठक में दोनों देशों ने शिक्षा और शोध के क्षेत्र में अपनी साझेदारी को और मजबूत करने और अगले वर्ष से शैक्षणिक योग्यता की पारस्परिक मान्यता के लिए मिलकर काम करने पर सहमति जताई। इस अवसर पर शिक्षा राज्यमंत्री श्री संजय धोत्रे, उच्च शिक्षा सचिव श्री अमित खरे और मंत्रालय के अन्य वरिष्ठ अधिकारी भी उपस्थित थे।
ब्रिटिश विदेश मंत्री माननीय डोमिनिक राब ने भारत की राष्ट्रीय शिक्षा नीति-2020 को दूरदर्शी बताते हुए इसकी प्रशंसा की और कहा कि प्रस्तावित सुधारों के चलते छात्रों और अर्थव्यवस्था के लिए नए अवसर उपलब्ध होंगे और दोनों देशों के बीच साझेदारी को और सशक्त करने में सहायता मिलेगी। वर्ष 2018 में ब्रिटेन दौरे में प्रधानमंत्री श्री नरेन्द्र मोदी के बयान “शिक्षा भारत-ब्रिटेन के बीच जीवंत सेतु है”का स्मरण करते हुए उन्होंने कहा कि यह नीति इस सेतु को मजबूती प्रदान करने में मददगार होगी। उन्होंने कहा कि भारत से आने वाले अकादमिक मनीषियों के प्रति ब्रिटेन में भरपूर सम्मान है और उनके देश में भारतीय छात्र समुदाय के योगदान को भी काफी महत्वपूर्ण माना जाता है। उन्होंने बताया कि छात्रों के आवागमन को और सुविधाजनक बनाने हेतु ब्रिटेन ने वीज़ा और आव्रजन से जुड़े अपने नियमों में कई बदलाव किए हैं।
भारत और ब्रिटेन शैक्षणिक योग्यता को पारस्परिक मान्यता देने हेतु नामित उच्च संस्थानों के संयुक्त कार्यबल के गठन के लिए भी सहमत हुए। कार्यबल के सदस्यों और इसकी कार्यप्रणाली के संबंध में निर्णय आधिकारिक स्तर पर किया जाएगा।
इस अवसर पर बोलते हुए शिक्षा मंत्री श्री रमेश पोखरियाल निशंक ने कहा कि कार्यबल के गठन से शैक्षणिक योग्यता की पारस्परिक मान्यता की प्रक्रिया में तेज़ी आएगी। यह शिक्षा के अंतर्राष्ट्रीयकरण के भारत के एजेंडे के लिए भी सहायक होगा। उन्होंने कहा कि शैक्षणिक योग्यता की पारस्परिक मान्यता की दिशा में काम करने कासमझौता प्रधानमंत्री श्री नरेन्द्र मोदी के वैश्विक स्तर पर उपयोगी कर्मी तैयार करने और भारतीय उच्च शिक्षा के अंतर्राष्ट्रीयकरण के दृष्टिकोण के अनुरूप है, जिसका प्रस्ताव इस साल जुलाई में लागू की गई राष्ट्रीय शिक्षा नीति  2020 में भी किया गया है।
ब्रिटेन के साथ भारत के शैक्षिक सम्बन्धों पर बोलते हुए श्री पोखरियाल ने कहा कि दोनों देशों के बीच संबंध सकारात्मक और सहयोगपूर्ण रहे हैं। आज का यह समझौता दोनों देशों के पारस्परिक विश्वास का परिचायक है और यह शिक्षा, शोध एवं नवाचार के माध्यम से इसे और आगे ले जाएगा।
दोनों पक्षों ने शिक्षा, शोध और नवाचार के क्षेत्र में पारस्परिक सहभागिता को और बढ़ाने के लिए आशा व विश्वास व्यक्त किया, जिससे द्विपक्षीय सम्बन्धों में और मजबूती आएगी।
विज्ञान एवं प्रौद्योगिकी मंत्रालय
अंतरिक्ष-समय न्यूट्रिनो दोलन को प्रेरित करता है
वैज्ञानिकों ने साबित किया है कि अंतरिक्ष-समय की ज्यामिति न्यूट्रिनो का दोलन कर सकती है। न्यूट्रिनो रहस्यमय कण हैं, जो सूर्य, सितारों और अन्य जगहों पर परमाणु प्रतिक्रियाओं में प्रचुर मात्रा में उत्पन्न होते हैं। न्यूट्रिनो "दोलन" भी करते हैं, जिसका अर्थ है कि विभिन्न प्रकार के न्यूट्रिनों एक दूसरे में बदल जाते हैं । जो कि कई प्रयोगों में साबित हुआ है। ब्रह्मांड की उत्पत्ति के अध्ययन में न्यूट्रिनो के दोलनों और द्रव्यमान के साथ उनके संबंधों की जांच बेहद अहम है।
न्यूट्रीनो हर चीज के साथ बहुत कमजोर रूप में व्यवहार करते हैं। उनमें से खरबों हर इंसान के माध्यम से प्रत्येक सेकेंड बिना किसी के देखे गुजरते हैं। एक न्यूट्रिनो का चक्कर हमेशा अपनी गति की विपरीत दिशा में इंगित होता है । कुछ साल पहले तक, न्यूट्रिनो को द्रव्यमान रहित माना जाता था। अब आमतौर पर यह माना जाता है कि न्यूट्रिनो को दोलनों की घटना के लिए थोड़े द्रव्यमान की आवश्यकता होती है।
भारत सरकार के विज्ञान और प्रौद्योगिकी विभाग  के तहत एक स्वायत्त संस्थान एस एन बोस नेशनल सेंटर फॉर बेसिक साइंसेज  के प्रोफेसर अमिताभ लाहिरी ने अपने छात्र सुभाशीष चक्रवर्ती के साथ प्रकाशित एक पेपर में बताया है कि अंतरिक्ष-समय की ज्यामिति क्वांटम प्रभावों के माध्यम से न्यूट्रिनो दोलनों का कारण बन सकती है, भले ही न्यूट्रिनो द्रव्यमान रहित हो। यह लेख 'यूरोपियन फिजिकल जर्नल सी' में प्रकाशित हुआ है।
आइंस्टीन के सामान्य सापेक्षता के सिद्धांत के अनुसार गुरुत्वाकर्षण में अंतरिक्ष-समय घुमावदार होता है। एसएनबीएनसीबीएस टीम के अनुसार, न्यूट्रिनो, इलेक्ट्रॉन, प्रोटॉन और अन्य कण जो कि फर्मियान की श्रेणी के हैं, गुरुत्वाकर्षण की उपस्थिति में चलने पर एक निश्चित विशेषता प्रदर्शित करते हैं। स्पेस-टाइम हर दो फर्मियान के बीच गुरुत्वाकर्षण के अलावा एक क्वांटम बल को प्रेरित करता है। यह बल कणों के घूमने पर निर्भर हो सकता है, और जब वे सूर्य के कोरोना या पृथ्वी के वायुमंडल के पदार्थों से गुजरते हैं, तो बड़े पैमाने पर न्यूट्रिनो दिखाई देते हैं। इलेक्ट्रोवीक इंटरैक्शन के लिए कुछ ऐसा ही होता है, और ज्यामितीय रूप से प्रेरित द्रव्यमान के साथ यह न्यूट्रिनो के दोलन का कारण बनने के लिए पर्याप्त है।
प्रकाशन लिंक:
डीओआई: 10.1140/epjc/s10052-019-7209-2
अधिक जानकारी के लिए अमिताभ लाहिड़ी  से संपर्क किया जा सकता है।
पर्यटन मंत्रालय
पर्यटन मंत्रालय ने नई दिल्ली में पीएटीए ट्रैवल मार्ट 2023 का उद्घाटन किया
पर्यटन मंत्रालय ने आज नई दिल्ली में पीएटीए ट्रैवल मार्ट 2023 समारोह आयोजित किया। पेसिफिक एशिया ट्रैवल एसोसिएशन  ट्रैवल मार्ट 2023 का 46वां संस्करण नई दिल्ली के प्रगति मैदान स्थित शानदार अंतर्राष्ट्रीय प्रदर्शनी-सह-कन्वेंशन सेंटर  में आयोजित किया जा रहा है। मार्ट का आयोजन 4 से 6 अक्टूबर 2023 तक किया जा रहा है, जिसमें दुनिया भर के पर्यटन पेशेवरों और व्यावसायिक हितधारक एक साथ नजर आएंगे। ट्रैवल मार्ट के इस संस्करण का आयोजन महामारी के कारण तीन साल के अंतराल के बाद किया जा रहा है।
इस अवसर पर पीएटीए के अध्यक्ष पीटर सेमोन ने इस कार्यक्रम की मेजबानी के लिए पर्यटन मंत्रालय को धन्यवाद दिया। उन्होंने कहा कि पीएटीए ट्रैवल मार्ट दुनिया भर के प्रतिनिधियों के लिए नेटवर्क विकसित करने, सीखने और मेलजोल बढ़ाने और व्यापार के विस्तार के लिए अद्वितीय गंतव्यों और सदस्यों को उजागर करने का एक अवसर है। उन्होंने कहा कि ट्रैवल फॉर लाइफ एक शानदार पहल है और इसे दुनिया भर में दोहराया जाना चाहिए।
इस अवसर पर पर्यटन सचिव सुश्री वी. विद्यावती ने कहा कि पीएटीए ट्रैवल मार्ट एशिया प्रशांत क्षेत्र में पर्यटन के लिए एक उत्प्रेरक साबित हुआ है। उन्होंने कहा कि पर्यटन महानतम एकीकरणकर्ताओं में से एक है और पीएटीए इसे पहचानता है और यह प्रत्येक से सीखने का अवसर है। उन्होंने आगे कहा कि जीवन के लिए यात्रा लाइफ मिशन से प्रेरित है और सभी पर्यटन स्थलों के हरित, स्वच्छ और सामंजस्यपूर्ण विकास पर केंद्रित है।
इस वर्ष इस आयोजन में विभिन्न गतिविधियाँ शामिल हैं, जिनमें प्रतिष्ठित पीएटीए गोल्ड अवार्ड, पीएटीए यूथ सिम्पोज़ियम, पीएटीए फोरम ऑन सस्टेनेबिलिटी के अलावा बी2बी मार्ट भी शामिल है।
भारत भी पीएटीए ट्रैवल मार्ट में बढ़-चढ़कर हिस्सा ले रहा है। मार्ट में भारत के लिए एक नामित मंडप भारत में ज्ञात और कम ज्ञात दोनों तरह के गंतव्यों का एक व्यापक अनुभव प्रदान करेगा। अन्य राज्य सरकारें जैसे राजस्थान, गुजरात, दिल्ली, कर्नाटक, तेलंगाना, उत्तराखंड और मध्य प्रदेश और हथकरघा विकास आयुक्त जैसे अन्य मंत्रालय भी अपने उत्पादों को प्रदर्शित करने के लिए स्टैंड और स्टॉल लगा रहे हैं। हालांकि मार्ट एक विशेष रूप से बी2बी मार्ट है, यह विभिन्न राज्यों के कल्याण, साहसिक, विरासत, पाक कला और कला और शिल्प जैसे विषयगत उत्पादों के विविध आयामों को वैश्विक दर्शकों के सामने लाने में मदद करेगा।
पेसिफिक एशिया ट्रैवल एसोसिएशन  की स्थापना 1951 में हुई थी, जिसका मुख्यालय बैंकॉक में है, यह एक प्रसिद्ध गैर-लाभकारी एसोसिएशन है जिसे एशिया प्रशांत क्षेत्र में यात्रा और पर्यटन के जिम्मेदार विकास में उत्प्रेरक के रूप में अपनी भूमिका के लिए अंतरराष्ट्रीय स्तर पर मान्यता प्राप्त है। पीएटीए ट्रैवल मार्ट पर्यटन क्षेत्र को पूरा करने वाली महत्वपूर्ण अंतर्राष्ट्रीय व्यापार प्रदर्शनियों में से एक है और यह ज्यादातर प्रशांत एशिया क्षेत्र के वैश्विक खरीदारों और विक्रेताओं के बीच व्यापार बातचीत के लिए एक मंच के रूप में कार्य करता है। मार्ट डब्ल्यू विभिन्न क्षेत्रों के प्रदर्शकों और उपस्थित लोगों को एक साथ लाता है, जो दुनिया भर से और विशेष रूप से एशिया प्रशांत क्षेत्र से नेटवर्किंग, सीखने और सहयोग के लिए एक अनूठा मंच प्रदान करता है।
राष्ट्रपति सचिवालय
राष्ट्रपति श्री राम नाथ कोविन्द कल बिहार जाएंगे
राष्ट्रपति श्री राम नाथ कोविन्द कल बिहार की यात्रा पर जाएंगे। राष्ट्रपति पूसा, समस्तीपुर और पटना जाएंगे। राष्ट्रपति पूसा में डॉ. राजेन्द्र प्रसाद केन्द्रीय कृषि विश्वविद्यालय के पहले दीक्षांत समारोह में शामिल होंगे। दिल्ली लौटने से पहले राष्ट्रपति पटना में एनआईटी, पटना के आठवें दीक्षांत समारोह को संबोधित करेंगे।
पत्तन, पोत परिवहन और जलमार्ग मंत्रालय
कोचिन पोर्ट में स्वच्छता पखवाड़ा संपन्न
कोचिन पोर्ट में 16 सितंबर, 2021 से 30 सितंबर, 2021 तक स्वच्छता पखवाड़ा मनाया गया, जिसके दौरान कई कार्यक्रमों का आयोजन किया गया। इस दौरान कर्मचारियों ने श्रमदान किया तथा अपने कार्यस्थलों, कार्यालय परिसरों, नौकाओं/जहाजों को खींचने वाले छोटे जहाजों तथा सार्वजनिक स्थानों की सफाई की।
कल स्वच्छता दिवस के समापन दिवस पर बंदरगाह इलाके और विलिंग्डन आईलैंड के दो नगर निगम वार्डों में रख-रखाव करने वाले कर्मचारियों को ‘हाईजीन किट्स’ का वितरण किया गया। इसका शुभारंभ कोचिन पोर्ट ट्रस्ट की अध्यक्ष डॉ. एम. बीना ने किया। कोचिन पोर्ट ट्रस्ट के सभी विभागों के कुछ कर्मचारियों को अपने घरों में सब्जियों उगाने को प्रोत्साहित करने के लिये सब्जियों के बीजों के पैकेट वितरित किये गये। हरित ऊर्जा के इस्तेमाल को लोकप्रिय बनाने के लिये की जाने वाली पहल के तहत ‘एम्बार्केशन जेट्टी’  पर सौर ऊर्जा से चलने वाली प्रकाश व्यवस्था लगाई गई। इसका शुभारंभ भी कोचिन पोर्ट ट्रस्ट की अध्यक्ष ने किया।
स्वच्छता के संदेश का प्रसार करने के लिये 28 सितंबर, 2021 को साइकिल रैली निकाली गई, जिसमें कोचिन पोर्ट ट्रस्ट और वहां तैनात सीआईएसएफ के कर्मी-खिलाड़ियों ने हिस्सा लिया।
कोचिन पोर्ट ट्रस्ट के कर्मचारियों को स्वच्छ पर्यावरण के बारे में जागरूक करने के लिये चिकित्सा विभाग ने कक्षायें लगाईं। इसी तरह जहाजरानी विभाग ने जल-स्रोतों को साफ रखने की अहमियत के बारे में बताया। स्वच्छता के महत्त्व को उजागर करने वाले बैनरों और स्टीकरों को माल लादने-उतारने वाले उपकरणों, नौकाओं और बंदरगाह इलाके के हर महत्त्वपूर्ण स्थानों पर लगाया गया। स्वच्छता पखवाड़े के दौरान केंद्रीय विद्यालय के छात्रों के लिये स्वच्छता विषय पर लघु फिल्म और पोस्टर डिजाइनिंग प्रतिस्पर्धा का आयोजन किया गया।
पखवाड़े के दौरान एर्नाकुलम गोदी  के गोदी निरीक्षक  के कार्यालय तक दिव्यांगजन आसानी से पहुंच सकें, इस सुविधा का निर्माण किया गया।
कोचिन पोर्ट ट्रस्ट के बहतरीन रख-रखाव वाले दफ्तरों की पहचान की गई और स्वच्छता पखवाड़े के दौरान उन्हें समुचित पुरस्कार भी प्रदान किये गये।
पखवाड़े के दौरान विलिंग्डन आईलैंड के विभिन्न स्थानों से पंद्रह ट्रक भरकर कचरा हटाया गया और उसे निर्दिष्ट स्थान पर फेंका गया।
महामारी के हालात को ध्यान में रखकर, सामाजिक दूरी का पालन करते हुये और अन्य सुरक्षा उपायों को अपनाते हुये सारे कार्यक्रमों का आयोजन किया गया।
मत्स्यपालन, पशुपालन और डेयरी मंत्रालय
मत्स्यपालन मंत्रालय ने अंतर्राष्ट्रीय योग दिवस 2023 का आयोजन "वसुधैव कुटुम्बकम के लिए योग" के विषय के साथ किया
मत्स्यपालन मंत्रालय ने अंतर्राष्ट्रीय योग दिवस 2023 का आयोजन "वसुधैव कुटुम्बकम के लिए योग" के विषय के साथ किया। केंद्रीय मत्स्यपालन, पशुपालन और डेयरी मंत्री श्री परशोत्तम रुपाला ने तेलंगाना के संगारेड्डी के कांडी गांव के एलएन कन्वेंशन हॉल में अंतर्राष्ट्रीय योग दिवस का शुभारंभ किया, जो सेवा, सुशासन और गरीबों के कल्याण के लिए मोदी सरकार के 09 वर्ष पूरे होने का जश्न मना रहा है। इस अवसर पर केंद्रीय मंत्री संगारेड्डी के स्थानीय पंचायत सदस्यों, मत्स्यपालन संघ के सदस्यों, सांसदों, विधायकों, मत्स्य किसानों एवं कृषि किसानों के लगभग 400 प्रतिभागियों के साथ सामान्य योग प्रोटोकॉल  में शामिल हुए। केंद्रीय मत्स्यपालन मंत्री श्री पुरुषोत्तम रूपाला ने कहा कि 'योग: तंदुरुस्ती की ओर एक मार्ग' विषय का मत्स्यपालन क्षेत्र के साथ सीधा संबंध है। हालांकि, इस बात पर उन्होंने बारीकी से चर्चा किया कि प्रकार से योगाभ्यास मत्स्यपालन क्षेत्र में काम करने वाले लोगों को लाभान्वित कर सकता है।
उन्होंने आगे कहा कि योग को विश्वव्यापी स्वीकृति प्राप्त होना भारत के लिए एक गर्व की बात है, क्योंकि योग हमारी सांस्कृतिक, आध्यात्मिक विरासत का एक अभिन्न अंग रहा है और कहा कि योगाभ्यास शारीरिक स्वास्थ्य, मानसिक कल्याण, आत्म-जागरूकता, समुदायिक एकता को बढ़ावा देता है और स्वस्थ जीवन शैली को प्रोत्साहित करता है।
इसके अलावा, डॉ. एल. मुरुगन, मत्स्यपालन, पशुपालन और डेयरी तथा सूचना एवं प्रसारण राज्य मंत्री, भारत सरकार ने 21 जून 2023 को केंद्र शासित प्रदेश, अंडमान एवं निकोबार द्वीप समूह के पोर्ट ब्लेयर में गर्ल्स सीनियर सेकेंडरी स्कूल में आयोजित अंतर्राष्ट्रीय योग दिवस में हिस्सा लिया। इस अवसर पर माननीय उपराज्यपाल, एडमिरल श्री डी के जोशी, पीवीएसएम, एवीएसएम, वाईएसएम, एनएम, वीएसएम ; श्री केशव चंद्रा, अंडमान एवं निकोबार सरकार में मुख्य सचिव, डॉ टी एस अशोक कुमार, आईएफएस, प्रधान मुख्य वन संरक्षक, अंडमान एवं निकोबार द्वीप समूह सरकार; श्री संजय सिंह, जिला परिषद, दक्षिण अंडमान तथा अंडमान एवं निकोबार प्रशासन के वरिष्ठ अधिकारी अन्य हितधारकों के साथ इसमें उपस्थित हुए। आयुष विभाग के योग विशेषज्ञों ने इस कार्यक्रम का नेतृत्व किया और विभिन्न योग आसनों का प्रदर्शन किया। मत्स्यपालन राज्य मंत्री डॉ. एल. मुरुगन ने पोर्ट ब्लेयर, अंडमान एवं निकोबार द्वीप समूह में इस कार्यक्रम को संबोधित किया और हमारे दैनिक जीवन में योग के महत्व पर प्रकाश डाला।
मत्स्यपालन, पशुपालन और डेयरी मंत्रालय के अंतर्गत आने वाले मत्स्यपालन विभाग ने भी इस अवसर पर सक्रिय रूप से हिस्सा लिया और आज नई दिल्ली के कृषि भवन में सामान्य योग प्रोटोकॉल का आयोजन करके अंतर्राष्ट्रीय योग दिवस-2023 में अपना योगदान दिया। इस अवसर पर श्री जतिंदर नाथ स्वैन, आईएएस, मत्स्य पालन सचिव, डॉ अभिलक्ष लिखी, आईएएस, ओएसडी , श्री सागर मेहरा, संयुक्त सचिव  और अन्य गणमान्य व्यक्तियों एवं अधिकारियों ने आज कृषि भवन, नई दिल्ली में योगाभ्यास कार्यक्रम में हिस्सा लिया।
इसके अलावा, भारतीय मात्स्यिकी सर्वेक्षण , केंद्रीय तटीय अभियांत्रिकी संस्थान , राष्ट्रीय मात्स्यिकी पोस्ट हार्वेस्ट प्रौद्योगिकी और प्रशिक्षण संस्थान, , राष्ट्रीय मात्स्यिकी विकास बोर्ड , केन्द्रीय मात्स्यिकी, नौचालन एवं इंजीनियरिंग प्रशिक्षण संस्थान , तटीय जलीय कृषि प्राधिकरण  जैसे सभी क्षेत्रीय संस्थानों में योग प्रोटोकॉल का आयोजन किया गया।